text: Formand: Hotel til chauffører er en trussel mod danske arbejdere
  20 april 2017 kl. 17.01
  Politisk uenighed i Kolding om hotel til udenlandske chauffører på industrigrund.
  En bygning til 30 udenlandske chauffører, hvor de kan hvile og overnatte. Det er den plan, som transportvirksomheden Contrans i Kolding har, så chaufførerne kan hvile sig dér og ikke i lastvognen på rastepladserne langs motorvejen.
  Problemet er, at den hotellignende bygning skal etableres på virksomhedens grund, som ligger i et industrikvarter i Kolding. Og der må man ikke overnatte. Det er i strid med lokalplanen.  
  Det er en af årsagerne til, at et flertal i Kolding Kommunes Plan- og Boligudvalg vendte sig imod ideen, da sagen tirsdag blev behandlet der, men nu er den på initiativ fra næstformand i udvalget, Asger Christensen, Venstre, på vej til byrådsmødet i Kolding på mandag. Der har den gode chancer for at blive vedtaget.  Tilsammen har Venstre og De Konservative nemlig flertal i byrådet.
  En anden årsag til modstanden i Plan- og Boligudvalget nævner formanden, Poul Erik Jensen, Soc.dem., her:
  - Det er et skråplan at have hotellignende faciliteter i vores erhvervsområder og det er en direkte trussel mod danske arbejdere, som arbejder på dansk overenskomst.
  Hør ham i klippet her:
  
  